Palamuse kalmistu

Palamuse kalmistu on kalmistu Palamuse kihelkonnas Tartumaal, tänapäevase haldusjaotuse järgi Palamuse alevikus Jõgeva vallas Jõgeva maakonnas.

Kalmistu koosneb kolmest osast: vana kalmistu Kalmistu tänavast (Palamuse–Kudina maantee osa Palamuse alevikus) lõuna pool, uus kalmistu maanteest põhja pool ning uusim osa vanast kalmistust ida pool.

Kalmistu vana osa pindala on umbes 1,43 hektarit, uue osa pindala on umbes 1,39 hektarit ja uusima osa pindala on 0,49 hektarit. Ametlikult on kalmistu suurus 3,8711 hektarit."Vallavolikogus". Palamuse Valla Teataja nr 1, 5. jaanuar 2017. Lk 3

Kalmistu jääb Palamuse kirikust linnulennult umbes 600 m kaugusele idasse.

Kalmistu uues osas asub Palamuse Vabadussõja mälestussammas.Kultuurimälestis nr 27110 "Vabadussõja mälestussammas"

Ajalugu

Kalmistu rajati 1773. aastal. 1822. aastal laiendati kalmistut"Palamuse kihelkond". Eesti Kirjanduse Selts. Tartu 1922. Lk 29, kuid 19. sajandi lõpul oli vanas osas oli juba matmispaikade puudus. Esimest korda üritati 1891. aastal osta kalmistule juurde neli vakamaad.Tiit Lääne. ""Viimne puhkepaik Kabelimäel". // "Palamuse". Maalehe Raamat. Tallinn 1999. Lk 70–71

Uus osa rajati 1902. aastalJuhan Karma, Eerik Teder. "Palamuse ja Oskar Luts" Tallinn 1970. Lk 50–51 ja õnnistati septembris 1905 sisse kirikuõpetaja Gustav Punga poolt.

1906. aastal valmisid kalmistul kahel pool maanteed uued väravad - vana osa põhjaküljele ja uue osa lõunaküljele. Väravad on samasugused, projekti tegi arhitekt Rudolf Moritz von Engelhardt.

Uusim idaosa eraldati juba 1970. aastate algul, kuid matma hakati sinna alles 1990. aastatel. Uusim osa on praegu suuresti kasutamata, matuseala hõlmab sellest väikese osa. 

Kalmistule maetuid
1913 – Burchard Sielmann
1968 – Juhan Karma
1975 – Alfred Teppan
1999 – Edgar Vaikmäe 

Palamuse kalmistule on maetud ka mitmed Oskar Lutsu “Kevade” tegelaste prototüübid: 
Lible prototüüp Kristjan Lill 
Julk-Jüri algkuju Aleksander Nieländer
Tõnissoni prototüüp August Loog.

Viited

Kirjandus
"Palamuse kihelkond". Eesti Kirjanduse Selts. Tartu 1922. Lk 29
"Palamuse". // Tartumaa: maadeteadusline, majandusline ja ajalooline kirjeldus. Peatoimetaja Jaan Rumma, toimetaja Johannes Gabriel Granö, Johannes Voldemar Veski. Eesti I. Tartu: Eesti Kirjanduse Selts, 1925. Lk 351 .
Tiit Lääne. "Viimne puhkepaik Kabelimäel". // "Palamuse". Maalehe Raamat. Tallinn 1999. Lk 70–71

Välislingid

Kultuurimälestis nr 5840 "Palamuse kalmistu"
Palamuse kalmistu Veljo Ranniku kogus. Muinsuskaitseameti fotokogu

Kategooria:Palamuse kihelkonna kalmistud
Kategooria:Jõgeva vald
Kategooria:Jõgeva maakonna kalmistud
Kategooria:Jõgeva maakonna kultuurimälestised